CELEX: 32010D0271
Language: ro
Date: 2010-05-11 00:00:00
Title: 2010/271/: Decizia Comisiei din 11 mai 2010 de modificare a anexei II la Decizia 2008/185/CE în ceea ce privește includerea Irlandei pe lista regiunilor în care se aplică un program național aprobat de combatere a bolii Aujeszky [notificată cu numărul C(2010) 2983] (Text cu relevanță pentru SEE)

12.5.2010   
            
            
               RO
            
            
               Jurnalul Oficial al Uniunii Europene
            
            
               L 118/63
            
         DECIZIA COMISIEI
   din 11 mai 2010
   de modificare a anexei II la Decizia 2008/185/CE în ceea ce privește includerea Irlandei pe lista regiunilor în care se aplică un program național aprobat de combatere a bolii Aujeszky
   [notificată cu numărul C(2010) 2983]
   (Text cu relevanță pentru SEE)
   (2010/271/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special articolul 9 alineatul (2),
   întrucât:
   
               (1)
            
            
               Directiva 64/432/CEE stabilește normele aplicabile comerțului intracomunitar de bovine și porcine. Articolul 9 din directiva menționată anterior prevede criterii pentru aprobarea programelor naționale obligatorii de combatere a anumitor boli contagioase, inclusiv boala Aujeszky.
            
         
               (2)
            
            
               Decizia 2008/185/CE a Comisiei din 21 februarie 2008 privind garanțiile suplimentare în legătură cu boala Aujeszky în schimburile intracomunitare cu porci și criteriile de furnizare a informațiilor despre această boală (2) prevede garanțiile suplimentare pentru circulația porcinelor între statele membre. Garanțiile sunt în funcție de clasificarea statelor membre potrivit statutului lor cu privire la boala respectivă.
            
         
               (3)
            
            
               Anexa II la Decizia 2008/185/CE enumeră statele membre sau regiunile acestora în care se aplică programe naționale aprobate de combatere a bolii Aujeszky.
            
         
               (4)
            
            
               Irlanda a transmis Comisiei documente justificative referitoare la statutul cu privire la boala Aujeszky al statului membru respectiv. De mai mulți ani, în Irlanda se aplică un program național de combatere a bolii Aujeszky.
            
         
               (5)
            
            
               Comisia a examinat documentele prezentate de Irlanda și a constatat că programul național de combatere a bolii din statul membru respectiv respectă criteriile prevăzute la articolul 9 alineatul (1) din Directiva 64/432/CEE. În consecință, Irlanda ar trebui inclusă pe lista din anexa II la Decizia 2008/185/CE.
            
         
               (6)
            
            
               Din motive de claritate, sunt necesare anumite modificări minore ale rubricii privind Spania din lista cuprinsă în anexa II la Decizia 2008/185/CE.
            
         
               (7)
            
            
               Prin urmare, anexa II la Decizia 2008/185/CE ar trebui modificată în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa II la Decizia 2008/185/CE se înlocuiește cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 11 mai 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  JO L 59, 4.3.2008, p. 19.
   
      ANEXĂ
      
         
            „ANEXA II
            
               State membre sau regiuni ale statelor membre în care se aplică programe naționale de control aprobate pentru eradicarea bolii Aujeszky
            
            
                        Cod ISO
                     
                     
                        Stat membru
                     
                     
                        Regiuni
                     
                  
                        BE
                     
                     
                        Belgia
                     
                     
                        Toate regiunile
                     
                  
                        ES
                     
                     
                        Spania
                     
                     
                        Teritoriul comunităților autonome Galiția, Țara Bascilor, Asturias, Cantabria, Navarra, La Rioja
                        Teritoriul provinciilor León, Zamora, Palencia, Burgos, Valladolid și Ávila din comunitatea autonomă Castilia-Leon
                        Teritoriul provinciei Las Palmas din comunitatea autonomă a Insulelor Canare
                     
                  
                        HU
                     
                     
                        Ungaria
                     
                     
                        Toate regiunile
                     
                  
                        IE
                     
                     
                        Irlanda
                     
                     
                        Toate regiunile
                     
                  
                        IT
                     
                     
                        Italia
                     
                     
                        Provincia Bolzano
                     
                  
                        UK
                     
                     
                        Regatul Unit
                     
                     
                        Toate regiunile din Irlanda de Nord”